ddrg/super_eurlex huggingface dataset:
[II.2.7.3.

coinníodh iad i gcrios saor ó ghalair go séasúrach, le linn na tréimhse saor ó ghalair go séasúrach, ar feadh tréimhse 60 lá ar a laghad sular bailíodh na húicítí nó le linn iad a bheith á mbailiú, i dtríú tír, i gcríoch nó i gcrios de thríú tír nó de chríoch ina bhfuil toiliú i scríbhinn roimh ré faighte ag údarás inniúil áit tionscnaimh na coinsíneachta úicítí(1)/suthanna a tháirgtear in vitro (1) ó údarás inniúil Bhallstát an chinn scríbe maidir leis na coinníollacha le haghaidh bhunú an chreasa sin atá saor ó ghalair agus maidir le glacadh leis an gcoinsíneacht úicítí(1)/suthanna a tháirgtear in vitro (1);]”,
RIALACHÁN CUR CHUN FEIDHME (AE) 2021/94 ÓN gCOIMISIÚN

an 27 Eanáir 2021

lena leasaítear Rialachán (CE) Uimh. 1484/95 maidir le socrú na bpraghsanna ionadaíocha in earnálacha na feola, na héanlaithe clóis agus na n-uibheacha mar aon le gealacáin uibhe

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (1), agus go háirithe Airteagal 183, pointe b) de,

Ag féachaint do Rialachán (AE) Uimh. 510/2014 ó Pharlaimint na hEorpa agus ón gComhairle an 16 Aibreán 2014 lena leagtar síos na socruithe trádála is infheidhme maidir le hearraí áirithe ar den toradh ar phróiseáil táirgí talmhaíochta iad agus lena n-aisghairtear Rialachán (CE) Uimh. 1216/2009 agus Uimh. 614/2009 ón gComhairle (2) go háirithe Airteagal 5, mír 6, pointe a),

De bharr an mhéid seo a leanas:

(1) Is éard a leagtar síos le Rialachán (CE) Uimh. 1484/95 ón gCoimisiún (3) rialacha mionsonraithe chun córas na ndleachtanna allmhairithe breise a chur chun feidhme, agus le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe.

(2) Is éard a léiríonn faireachán rialta ar na sonraí a úsáidtear chun praghsanna ionadaíocha d’fheoil éanlaithe agus do tháirgí uibheacha a shocrú, sin agus an faireachán rialta ar ghealacáin uibhe, gur cheart na praghsanna allmhairithe ionadaíocha ar tháirgí áirithe a leasú chun an éagsúlacht praghsanna de réir áit tionscnaimh cuid de na hearraí a chur san áireamh.

(3) Dá bhrí sin, ba cheart Rialachán (CE) Uimh. 1484/2009 a leasú dá réir sin.

(4) Toisc gur gá a áirithiú go mbeidh feidhm ag an mbeart seo a thúisce is féidir ach a mbeidh na sonraí nuashonraithe ar fáil, is é lá a fhoilsithe ba cheart don Rialachán seo a theacht i bhfeidhm,

TAR ÉIS AN RIALACHÁN SEO A GHLACADH:

Airteagal 1 Cuirtear an téacs atá san Iarscríbhinn a ghabhann leis an Rialachán seo in ionad na hIarscríbhinne a ghabhann le Rialachán (CE) Uimh. 1484/95.

Airteagal 2 Lá a fhoilsithe in Iris Oifigiúil an Aontais Eorpaigh, sin é an lá a thiocfaidh an Rialachán seo i bhfeidhm.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 27 Eanáir 2021. Thar ceann an Choimisiún, Ar son an Uachtaráin, Wolfgang BURTSCHER An tArd-Stiúrthóir Ard-Stiúrthóireacht na Talmhaíochta agus na Forbartha Tuaithe

(1) IO L 347, 20.12.2013, lch. 671.

(2) IO L 150, 20.5.2014, lch. 1.

(3) Rialachán (CE) Uimh. 1484/95 ón gCoimisiún an 28 Meitheamh 1995 lena leagtar síos rialacha mionsonraithe chun an córas dleachtanna allmhairithe breise a chur chun feidhme agus chun praghsanna ionadaíocha a shocrú in earnálacha na feola éanlaithe clóis agus na n-uibheacha agus i gcás gealacáin uibhe, agus lena n-aisghairtear Rialachán Uimh. 163/67/CEE (IO L 145, 29.6.1995, lch. 47).
(2)

Níor leor líon ná cáilíocht na n-eireog a tógadh go horgánach le haghaidh táirgeadh uibheacha ar mhargadh an Aontais chun freastal ar riachtanais feirmeoirí béaróga. Idir an dá linn, rinneadh dáta chur i bhfeidhm Rialachán (AE) 2018/848 ó Pharlaimint na hEorpa agus ón gComhairle (3), mar aon le dátaí gaolmhara eile dá dtagraítear i Rialachán (AE) 2018/848, a chur siar go ceann 1 bhliain amháin le Rialachán (AE) 2020/1693 ó Pharlaimint na hEorpa agus ón gComhairle (4), de dheasca ráig phaindéim COVID-19 agus na géarchéime sláinte poiblí a bhaineann léi. Dá bhrí sin, déanfar cur i bhfeidhm Rialachán Cur Chun Feidhme (AE) 2020/464 ón gCoimisiún (5), lena leagtar síos inter alia forálacha níos mionsonraithe i ndáil le táirgeadh orgánach eireog, a chur siar go dtí an 1 Eanáir 2022 freisin. Mar gheall air sin, d’fhonn tuilleadh ama a thabhairt chun forbairt a dhéanamh ar tháirgeadh eireog orgánach ar le haghaidh táirgeadh uibheacha iad agus chun a áirithiú go leanfar de tháirgeadh na n-uibheacha orgánacha go dtí na dátaí nua ar a dtiocfaidh Rialachán (AE) 2018/848 agus Rialachán Cur Chun Feidhme (AE) 2020/464 i bhfeidhm, ba cheart síneadh a chur go dtí an 31 Nollaig 2021 le tréimhse cur i bhfeidhm na rialach eisceachtúla táirgthe lena gceadaítear úsáid eireog nach sine ná 18 seachtaine d’aois a tógadh go neamhorgánach le haghaidh táirgeadh uibheacha.
(b)

Cuirfear an chaibidil seo a leanas, Caibidil Va, isteach i ndiaidh Chaibidil V: “CAIBIDIL Va Athdháileadh bia Oibreoirí gnólachtaí bia, féadfaidh siad bia a athdháileadh chun críocha deonacháin bia faoi réir na gcoinníollacha seo a leanas: (1) Seiceálfaidh oibreoirí gnólachtaí bia go rialta an ndéanann bia atá faoina gcúram dochar don tsláinte agus an bhfuil sé oiriúnach lena chaitheamh ag an duine i gcomhréir le hAirteagal 14(2) de Rialachán (CE) Uimh. 178/2002 (*1).Oibreoirí gnólachtaí bia, féadfaidh siad bia a athdháileadh i gcomhréir le pointe (2), más sásúil an tseiceáil a dhéantar: — le haghaidh bia a gcuirfear dáta “faoinar cheart a úsáid” i bhfeidhm ina leith i gcomhréir le hAirteagal 24 de Rialachán (AE) Uimh. 1169/2011, roimh dhul in éag don dáta sin; — le haghaidh bia a gcuirtear dáta íosmharthanachta i bhfeidhm ina leith i gcomhréir le hAirteagal 2(2)(r) de Rialachán (AE) Uimh. 1169/2011, go dtí agus tar éis an dáta sin, nó, — le haghaidh bia nach gceanglaítear dáta íosmharthanachta ina leith i gcomhréir le pointe 1(d) d’Iarscríbhinn X a ghabhann le Rialachán (AE) Uimh. 1169/2011, tráth ar bith. (2) Oibreoirí gnólachtaí bia a láimhseálann bia dá dtagraítear i bpointe 1, déanfaidh siad measúnú an ndéanann bia dochar don tsláinte agus an bhfuil sé oiriúnach lena chaitheamh ag an duine tríd an méid seo a leanas ar a laghad a chur san áireamh: — dáta íosmharthanachta nó an dáta “faoinar cheart a úsáid”, lena n-áirithítear gur leor an seilfré atá fágtha chun athdháileadh agus úsáid shábháilte an tomhaltóra deiridh a cheadú; — sláine an phacáistithe, nuair is infheidhme; — Coinníollacha stórála cuí agus iompair chuí, lena n-áirítear ceanglais teochta is infheidhme; — dáta an reo i gcomhréir le pointe 2(b) de Roinn IV d’Iarscríbhinn II a ghabhann le Rialachán (CE) Uimh. 853/2004 ó Pharlaimint na hEorpa agus ón gComhairle (*2) nuair is infheidhme; — na coinníollacha orgánaileipteacha; — inrianaitheacht a dhearbhú i gcomhréir le Rialachán Cur Chun Feidhme (AE) Uimh. 931/2011 (*3) ón gCoimisiún, i gcás táirgí de bhunadh ainmhíoch.” (*1) Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail ghinearálta agus ceanglais ghinearálta dhlí an bhia, prionsabail agus ceanglais lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta in ábhair a bhaineann le sábháilteacht bia (IO L 31, 1.2.2002, lch. 1)." (*2) Rialachán (CE) Uimh. 853/2004 ó Pharlaimint na hEorpa agus ón gComhairle an 29 Aibreán 2004 lena leagtar síos rialacha sonracha sláinteachais maidir le bia de thionscnamh ainmhíoch (IO L 139, 30.4.2004, lch. 55)." (*3) Rialachán Cur Chun Feidhme (AE) Uimh. 931/2011 ón gCoimisiún an 19 Meán Fómhair 2011 maidir le gceanglais inrianaitheachta a leagtar amach le Rialachán (CE) Uimh. 178/2002 ó Pharlaimint na hEorpa agus ón gComhairle i ndáil le bia de thionscnamh ainmhíoch (IO L 242, 20.9.2011, lch. 2)."
(2)

Ba cheart an íostairseach maidir le méid na suíomhanna oscailte a leasú chun trédhearcacht a sholáthar do pháirtithe leasmhara i ndáil le raon níos leithne díorthach tráchtearraí. Níor cheart go mbeadh foilsiú tuarascálacha suímh seachtainiúla ag brath a thuilleadh ar mhéid an leasa oscailte i gcomparáid le méid an tsoláthair inseachadta, seachas sin ba cheart é a bheith bunaithe ar chritéir níos simplí, eadhon méid an leasa oscailte sa díorthach tráchtearraí sin.
(1)

“Khalifa Muhammad Turki Al-Subaiy (ailias: (a) Khalifa Mohd Turki Alsubaie, (b) Khalifa Mohd Turki al-Subaie, (c) Khalifa Al-Subayi, (d) Khalifa Turki bin Muhammad bin al-Suaiy, (e) Abu Mohammed al-Qatari, (f) Katrina). Dáta breithe: 1.1.1965. Áit bhreithe: Doha, Catar. Náisiúntacht: Catarach. Pas Uimh.: 00685868 (eisíodh in Doha an 5.2.2006 agus chuaigh as feidhm an 4.2.2011). Cárta aitheantais uimh.: 26563400140 (Catar). Seoladh: Doha, Catar. Faisnéis eile: Ainm a mháthar: Hamdah Ahmad Haidoos. An dáta ainmniúcháin dá dtagraítear in Airteagal 2a(4)(b): 10.10.2008.” cuirtear an méid seo a leanas ina ionad sin: “Khalifa Muhammad Turki Al-Subaiy (script bhunaidh: خليفة محمد تركي السبيعي) (ailiasanna láidre: (a) Khalifa Mohd Turki Alsubaie; (b) Khalifa Mohd Turki al-Subaie; (c) Khalifa Al-Subayi; (d) Khalifa Turki bin Muhammad bin al-Suaiy; ailiasanna neamhláidre: (a) Abu Mohammed al-Qatari; (b) Katrina). Dáta breithe: 1.1.1965. Áit bhreithe: Doha, Catar. Náisiúntacht: Catarach. Uimh. pas: (a) 1353275 (uimhir pas Catarach, rachaidh as feidhm an 12.6.2022); (b) 00685868 (uimhir pas Catarach, eisíodh in Doha an 5.2.2006 agus chuaigh as feidhm an 4.2.2011). Uimh. aitheantais náisiúnta: 26563400140 (uimhir aitheantais Chatarach). Seoladh: Al-Laqtah, Catar. Faisnéis eile: Ainm na máthar: Hamdah Ahmad Haidoos. An dáta ainmniúcháin dá dtagraítear in Airteagal 7d(2)(i): 10.10.2008.”
Gan dochar do Threoir 66/401/CEE, agus i ndáil le lipéad an phacáistithe le haghaidh meascán síolta plandaí farae ina bhfuil síolta orgánacha agus síolta atá á dtiontú nó síolta neamhorgánacha speiceas plandaí éagsúla ar eisíodh údarú ina leith faoi na coinníollacha ábhartha a leagtar síos i bpointe 1.8.5. de Chuid I d’Iarscríbhinn II a ghabhann leis an Rialachán seo, áiritheoidh oibreoirí go soláthrófar faisnéis ar an lipéad sin maidir le comhábhair bheachta an mheascáin, mar a léirítear le céatadán de réir mheáchan gach speicis comhábhair, agus i gcás inarb iomchuí, de réir meáchan cineálacha comhábhair.

I dteannta na gceanglas ábhartha faoi Iarscríbhinn IV a ghabhann le Treoir 66/401/CEE, áireofar san fhaisnéis sin, chomh maith leis na tásca a cheanglaítear sa chéad mhír den phointe seo, liosta de speicis chomhábhair an mheascáin a lipéadaítear mar speicis orgánacha nó mar speicis atá á dtiontú. Is é 70 % ar a laghad an céatadán iomlán íosta de réir meáchain a bheidh sna síolta orgánacha agus sna síolta atá á dtiontú sa mheascán.

I gcás ina bhfuil síolta neamhorgánacha sa mheascán, beidh an ráiteas seo a leanas ar an lipéad freisin: ‘Ní cheadaítear úsáid an mheascáin ach amháin laistigh de raon feidhme an údaraithe agus ar chríoch Bhallstát an údaráis inniúil a d’údaraigh úsáid an mheascáin seo i gcomhréir le pointe 1.8.5. d’Iarscríbhinn II a ghabhann le Rialachán (AE) 2018/848 maidir le táirgeadh orgánach agus lipéadú táirgí orgánacha.’

Ní fhéadfar an fhaisnéis dá dtagraítear i bpointí 2.1.1 agus 2.1.2 a léiriú ach amháin ar dhoiciméad tionlacain, más féidir an doiciméad sin a nascadh gan amhras le pacáistíocht, le coimeádán nó le hiompar feithicle an táirge. Sa doiciméad tionlacain sin, beidh faisnéis maidir leis an soláthraí nó leis an iompróir.”
RIALACHÁN CUR CHUN FEIDHME (AE) 2021/707 ÓN gCOMHAIRLE

an 29 Aibreán 2021

lena gcuirtear chun feidhme Airteagal 17(3) de Rialachán (AE) Uimh. 224/2014 a bhaineann le bearta sriantacha i bhfianaise na staide i bPoblacht na hAfraice Láir

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 224/2014 an 10 Márta 2014 ón gComhairle a bhaineann le bearta sriantacha i bhfianaise na staide i bPoblacht na hAfraice Láir (1), agus go háirithe Airteagal 17(3) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 10 Márta 2014, ghlac an Chomhairle Rialachán (AE) Uimh. 224/2014.

(2) An 5 Aibreán 2021, d’fhormheas Coiste Chomhairle Slándála na Náisiún Aontaithe (CSNA) arna bhunú de bhun Rún 2127 (2013) ó CSNA eintiteas amháin a bhaint de liosta na ndaoine agus na n-eintiteas atá faoi réir bearta sriantacha.

(3) Ba cheart, dá bhrí sin, Iarscríbhinn I a ghabhann le Rialachán (AE) Uimh. 224/2014 a leasú dá réir sin,

TAR ÉIS AN RIALACHÁN SEO A GHLACADH:

Airteagal 1 Leasaítear leis seo Iarscríbhinn I a ghabhann le Rialachán (AE) Uimh. 224/2014 mar a leagtar amach san Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm ar lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 29 Aibreán 2021. Thar ceann na Comhairle An tUachtarán A. P. ZACARIAS

(1) IO L 70, 11.3.2014, lch. 1.
RIALACHÁN (AE) 2021/662 ÓN gCOIMISIÚN

an 22 Aibreán 2021

lena leasaítear Rialachán (CE) Uimh. 748/2009 maidir le liosta na n-oibreoirí aerárthaí a rinne gníomhaíocht eitlíochta a liostaítear in Iarscríbhinn I a ghabhann le Treoir 2003/87/CE an 1 Eanáir 2006 nó ina dhiaidh sin, lena sonraítear an Ballstát riaracháin do gach oibreoir aerárthaí

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir 2003/87/CE ó Pharlaimint na hEorpa agus ón gComhairle an 13 Deireadh Fómhair 2003 lena mbunaítear córas maidir le lamháltais astaíochtaí gás ceaptha teasa a thrádáil laistigh den Aontas agus lena leasaítear Treoir 96/61/CE ón gComhairle (1), agus go háirithe Airteagal 18a(3)(b) de,

De bharr an mhéid seo a leanas:

(1) Áirítear gníomhaíochtaí eitlíochta sa chóras maidir le lamháltais astaíochtaí gás ceaptha teasa a thrádáil laistigh den Aontas (“EU ETS”).

(2) Le Rialachán (CE) Uimh. 748/2009 ón gCoimisiún (2), bunaítear liosta na n-oibreoirí aerárthaí a rinne gníomhaíocht eitlíochta a liostaítear in Iarscríbhinn I a ghabhann le Treoir 2003/87/CE an 1 Eanáir 2006 nó ina dhiaidh sin.

(3) Is é is aidhm leis an liosta sin an t-ualach riaracháin ar oibreoirí aerárthaí a laghdú trí fhaisnéis a sholáthar maidir leis an mBallstát a mbeidh oibreoir aerárthaí ar leith á rialáil aige.

(4) Braitheann áireamh oibreora aerárthaí in EU ETS ar fheidhmiú gníomhaíochta eitlíochta a liostaítear in Iarscríbhinn I a ghabhann le Treoir 2003/87/CE agus ní bhraitheann sé ar áireamh i liosta na n-oibreoirí aerárthaí arna bhunú ag an gCoimisiún ar bhonn Airteagal 18a(3) den Treoir sin.

(5) Tar éis dhul in éag na hidirthréimhse a leagtar síos sa Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, tá scortha ag an Ríocht Aontaithe de bheith ag gníomhú mar Bhallstát riaracháin do na hoibreoirí aerárthaí atá faoi réir EU ETS.

(6) Tá athruithe ar liosta na n-oibreoirí aerárthaí bunaithe ar na sonraí is déanaí arna soláthar ag Eurocontrol.

(7) Dá bhrí sin, ba cheart Rialachán (CE) Uimh. 748/2009 a leasú dá réir,

TAR ÉIS AN RIALACHÁN SEO A GHLACADH:

Airteagal 1 Cuirtear an téacs a leagtar amach san Iarscríbhinn a ghabhann leis an Rialachán seo in ionad na hIarscríbhinne a ghabhann le Rialachán (CE) Uimh. 748/2009.

Airteagal 2 Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 22 Aibreán 2021. Thar ceann an Choimisiúin An tUachtarán Ursula VON DER LEYEN

(1) IO L 275, 25.10.2003, lch. 32.

(2) Rialachán (CE) Uimh. 748/2009 ón gCoimisiún an 5 Lúnasa 2009 maidir le liosta na n-oibreoirí aerárthaí a rinne gníomhaíocht eitlíochta a liostaítear in Iarscríbhinn I a ghabhann le Treoir 2003/87/CE an 1 Eanáir 2006 nó ina dhiaidh sin, lena sonraítear an Ballstát riaracháin do gach oibreoir aerárthaí (IO L 219, 22.8.2009, lch. 1).
(38)

Ní mór aon iarraidh a chur isteach in am trátha agus go gasta ionas nach gcuirfear stiúradh ordúil na n-imeachtaí i mbaol. Chuige sin, ba cheart do pháirtithe leasmhara idirghabháil an Oifigigh Éisteachta a iarraidh a luaithe is féidir tar éis an teagmhais arb é is údar le hidirghabháil den sórt sin a bheith ann. I gcás ina gcuirtear iarrataí éisteachta isteach lasmuigh de na tréimhsí ama ábhartha, déanfaidh an tOifigeach Éisteachta scrúdú ar na cúiseanna le hiarrataí déanacha den sórt sin, ar chineál na saincheisteanna a ardaíodh agus tionchar na saincheisteanna sin ar chearta cosanta, ag féachaint go cuí do leasanna dea-riaracháin agus do chríochnú tráthúil an imscrúdaithe.
Dul in éag an fhormheasa

“16

Tríbhúitiolaisín Uimh. CAS 5915-41-3 Uimh. CIPAC 234

N-treas-búitil-6-clóra-N4-eitil-1,3,5-trí-aisín-2,4-dé-aimín

≥ 950 g/kg Is ábhar imní ó thaobh na tocsaineolaíochta iad na heisíontais seo a leanas agus níor cheart dóibh dul thar an méid seo a leanas san ábhar teicniúil ann: — Própaisín: uasmhéid 9 g/kg — Atraisín: uasmhéid 1 g/kg — Siomaisín: uasmhéid 9 g/kg

1 Eanáir 2012

31 Nollaig 2024
(4)

Aon leasú ar chriosanna srianta I, II agus III in Iarscríbhinn I a ghabhann le Rialachán Cur Chun Feidhme (AE) 2021/605, ba cheart iad a bheith bunaithe ar an staid eipidéimeolaíoch maidir le fiabhras Afracach na muc sna limistéir atá buailte ag an ngalar sin agus ar staid eipidéimeolaíoch fhoriomlán fhiabhras Afracach na muc sa Bhallstát lena mbaineann, ar an leibhéal riosca maidir le leathadh breise an ghalair sin, ar phrionsabail agus critéir atá bunaithe ar an eolaíocht i dtaca le criosú a shainiú go geografach de bharr fhiabhras Afracach na muc, agus ar threoirlínte an Aontais a comhaontaíodh leis na Ballstáit ag an mBuanchoiste um Plandaí, Ainmnithe, Bia agus Beatha, treoirlínte atá ar fáil ar shuíomh gréasáin an Choimisiúin (4). Ba cheart caighdeáin idirnáisiúnta a chur san áireamh sna leasuithe sin freisin, caighdeáin amhail an Cód um Shláinte na nAinmhithe Talún (5) ón Eagraíocht Dhomhanda um Shláinte Ainmhithe, agus an bonn cirt atá leis an gcriosú a thug údaráis inniúla náisiúnta na mBallstát lena mbaineann.
(5)

Dá bharr sin, ní mór Iarscríbhinní II agus III a ghabhann le Rialachán (AE) Uimh. 1307/2013 a oiriúnú ionas go léireofar le huasteorainneacha náisiúnta agus glan-uasteorainneacha bliantúla le haghaidh íocaíochtaí díreacha na cinntí a dhéanfaidh an Bhulgáir, an tSeicia, an Danmhairg, an Ghearmáin, an Eastóin, Éire, an Ghréig, an Spáinn, an Fhrainc, an Chróit, an Iodáil, an Laitvia, Lucsamburg, an Ungáir, Málta, an Ísiltír, an Pholainn, an Phortaingéil, an tSlóvaic agus an Fhionlainn. Chomh maith leis sin ní mór Iarscríbhinn I a ghabhann le Rialachán (AE) Uimh. 1305/2013 a oiriúnú ionas go léireofar go cothrom, leis an miondealú bliantúil de réir Bhallstát an Aontais, na cinntí sin.
cuirtear an mhír seo a leanas isteach:

“1b. Glacfaidh Europol na bearta iomchuí go léir chun cur ar chumas údaráis ainmnithe VIS, chun críocha Rialachán (CE) Uimh. 767/2008, rochtain indíreach a bheith acu ar bhonn córas braite/neamhbhraite ar shonraí arna gcur ar fáil chun críocha phointe (a) d’Airteagal 18(2) den Rialachán seo, gan dochar d’aon srianta arna sonrú ag an mBallstát, ag an gcomhlacht de chuid an Aontais, ag an tríú tír nó ag an eagraíocht idirnáisiúnta a chuireann an fhaisnéis i gceist ar fáil, i gcomhréir le hAirteagal 19(2) den Rialachán seo.

I gcás braite, tionscnóidh Europol an nós imeachta trína bhféadfar an fhaisnéis ba chúis leis an mbrath a chomhroinnt, i gcomhréir leis an gcinneadh ó sholáthraí na faisnéise do Europol. Ní fhéadfar faisnéis den sórt sin a chomhroinnt ach amháin a mhéid a bhfuil gá leis na sonraí is cúis leis an mbrath chun go ndéanfadh údaráis ainmnithe VIS a gcuid cúraimí a bhaineann le VIS a chomhlíonadh, agus a mhéid sin amháin.

Beidh feidhm ag míreanna 2 go 7 den Airteagal seo dá réir.”.
MED/7.1 gaireas análaithe féinchuimsitheach aerbhrú-oibrithe chun dul isteach i spás gáis-líonta agus chun oibriú ann (Earra nua a tugadh isteach le Rialachán Cur Chun Feidhme (AE) 2018/773, déan tagairt d’earra 3.7) Ró 1 de 1

Ceanglais maidir le cineálcheadú — SOLAS 74 Rial.II-2/10, — IMO Rún MSC.98(73)-(Cód FSS) 3.

— ISO 23269-3:2011. Nóta: Iall dhódhíonach bhainteach (MED 3.44): Úsáidfear iall i dteannta leis an ngaireas análaithe a bheifear in ann a cheangal le húim an ghairis nó le crios ar leith trí bhíthin smeach-chrúca ionas nach ndícheanglófar an gaireas análaithe nuair a oibreofar an iall. Léireoidh gaireas análaithe aeir mhodúl B an iall dhódhíonach MED mar chomhpháirt chomhcheangailte shainordaitheach.

B+D B+E B+F G
(3)

An 28 Meitheamh 2012, ghlac an tÚdarás Eorpach um Shábháilteacht Bia (“an tÚdarás”) barúil maidir le halcalóidigh eargóit i mbia agus i mbeatha (3). Is ar phríomh-alcalóidigh eargóit Claviceps purpurea a bhunaigh an tÚdarás a mheasúnú riosca, eadhon eirgimeitrín, eargótaimín, eargóisín, eirgicristín, eirgicriptín, eirgeacoirnín, chomh maith leis na heipimirí -inín comhghaolmhara. Bhunaigh sé géardháileog thagartha ghrúpa ina bhfuil 1 μg/kg de mheáchan coirp (b.w.) agus iontógáil laethúil infhulaingthe ghrúpa ina bhfuil 0,6 μg/kg b.w. in aghaidh an lae. Is é an chonclúid ar ar tháinig an tÚdarás nár léiríodh sna sonraí a bhí ar fáil go raibh aon chúis imní ann i leith aon fhoghrúpa den daonra, ach mar sin féin gur le líon teoranta de ghrúpaí bia a bhain na meastacháin i leith nochtadh cothúcháin, agus nárbh fhéidir a chur as an áireamh go bhféadfadh ionchur nach bhfuiltear ar an eolas faoi teacht ó bhianna eile.
cuirtear an méid seo a leanas in ionad mhír 1 agus mhír 2:

“1. Beidh aon eagraíocht neamhrialtasach nó daoine eile den phobal a chomhlíonann na critéir a leagtar amach in Airteagal 11 i dteideal athbhreithniú inmheánach a iarraidh ar an institiúid nó comhlacht de chuid an Aontais a ghlac an gníomh riaracháin, nó i gcás neamhghníomh riaracháin líomhnaithe, ar cheart gníomh den chineál sin a bheith glactha aici, ar fhorais go sáraítear dlí an chomhshaoil de réir bhrí Airteagal 2(1), pointe (f), le gníomh nó neamhghníomh den chineál sin.

Déanfar iarrataí den chineál sin i scríbhinn agus laistigh de thréimhse ama nach faide ná 8 seachtaine tar éis an gníomh riaracháin a ghlacadh, a fhógairt nó a fhoilsiú, cibé acu is déanaí, nó, i gcás neamhghníomh riaracháin líomhnaithe, 8 seachtaine tar éis an dáta a rinneadh an gníomh riaracháin a cheangal. Cuirfear in iúl leis an iarraidh forais an athbhreithnithe.